CELEX: 32017D0252
Language: sl
Date: 2017-02-09 00:00:00
Title: Izvedbeni sklep Komisije (EU) 2017/252 z dne 9. februarja 2017 o spremembi Priloge II k Odločbi 93/52/EGS glede priznanja avtonomne skupnosti Extremadura kot uradno proste bruceloze (B. melitensis) ter spremembi prilog k Odločbi 2003/467/ES glede priznanja nekaterih regij Španije kot uradno prostih tuberkuloze in uradno prostih bruceloze glede čred goveda ter Jerseyja kot uradno prostega enzootske goveje levkoze (notificirano pod dokumentarno številko C(2017) 691) (Besedilo velja za EGP. )

14.2.2017   
            
            
               SL
            
            
               Uradni list Evropske unije
            
            
               L 37/19
            
         IZVEDBENI SKLEP KOMISIJE (EU) 2017/252
   z dne 9. februarja 2017
   o spremembi Priloge II k Odločbi 93/52/EGS glede priznanja avtonomne skupnosti Extremadura kot uradno proste bruceloze (B. melitensis) ter spremembi prilog k Odločbi 2003/467/ES glede priznanja nekaterih regij Španije kot uradno prostih tuberkuloze in uradno prostih bruceloze glede čred goveda ter Jerseyja kot uradno prostega enzootske goveje levkoze
   
      
         (notificirano pod dokumentarno številko C(2017) 691)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti odstavka 4 Priloge A.I, odstavka 7 Priloge A.II in odstavka E Priloge D.I k Direktivi,
   ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (2), ter zlasti oddelka II poglavja 1 Priloge A k Direktivi,
   ob upoštevanju naslednjega:
   
               (1)
            
            
               Direktiva 91/68/EGS opredeljuje pogoje v zvezi z zdravstvenim varstvom živali, ki urejajo trgovanje znotraj Unije z ovcami in kozami. Določa pogoje, pod katerimi se države članice ali regije držav članic priznajo kot uradno proste bruceloze (B. melitensis).
            
         
               (2)
            
            
               V Prilogi II k Odločbi Komisije 93/52/EGS (3) so navedene regije držav članic, ki se priznajo kot uradno proste bruceloze (B. melitensis) v skladu z Direktivo 91/68/EGS.
            
         
               (3)
            
            
               Španija je Komisiji predložila dokumentacijo, ki dokazuje, da avtonomna skupnost Extremadura izpolnjuje pogoje, določene v Direktivi 91/68/EGS, za pridobitev statusa regije, uradno proste bruceloze (B. melitensis) glede čred ovc in koz.
            
         
               (4)
            
            
               Po pregledu dokumentacije, ki jo je predložila Španija, bi bilo treba avtonomno skupnost Extremadura priznati kot uradno prosto bruceloze (B. melitensis) glede čred ovc in koz.
            
         
               (5)
            
            
               Priloga II k Odločbi 93/52/EGS v vnosu za Španijo navaja avtonomno skupnost Kanarski otoki in njeni provinci: Santa Cruz de Tenerife in Las Palmas. Ker ima avtonomna skupnost Kanarski otoki le navedeni provinci, je navedba provinc Santa Cruz de Tenerife in Las Palmas odveč in bi jo bilo treba črtati.
            
         
               (6)
            
            
               Vnos za Španijo v Prilogi II k Odločbi 93/52/EGS bi bilo zato treba ustrezno spremeniti.
            
         
               (7)
            
            
               Direktiva 64/432/EGS se uporablja za trgovino z govedom in prašiči znotraj Unije. Direktiva določa pogoje, pod katerimi se regija države članice lahko prizna kot uradno prosta tuberkuloze, uradno prosta bruceloze ali uradno prosta enzootske goveje levkoze glede čred goveda.
            
         
               (8)
            
            
               V poglavju 2 Priloge I k Odločbi Komisije 2003/467/ES (4) so navedene regije držav članic, ki so priznane kot uradno proste tuberkuloze glede čred goveda.
            
         
               (9)
            
            
               Španija je Komisiji predložila dokumentacijo, ki dokazuje, da avtonomna skupnost Kanarski otoki izpolnjuje pogoje, določene v Direktivi 64/432/EGS, za pridobitev statusa regije, uradno proste tuberkuloze glede čred goveda. Zato bi bilo treba navedeno regijo navesti v poglavju 2 Priloge I k Odločbi 2003/467/ES kot regijo, uradno prosto tuberkuloze glede čred goveda.
            
         
               (10)
            
            
               V poglavju 2 Priloge II k Odločbi 2003/467/ES so navedene regije držav članic, ki so priznane kot uradno proste bruceloze glede čred goveda.
            
         
               (11)
            
            
               Španija je Komisiji predložila dokumentacijo, ki dokazuje, da avtonomna skupnost Asturija ter province Burgos, Soria in Valladolid avtonomne skupnosti Kastilja in Leon izpolnjujejo pogoje, določene v Direktivi 64/432/EGS, za pridobitev statusa regij, uradno prostih bruceloze glede čred goveda. Zato bi bilo treba navedene regije navesti v poglavju 2 Priloge II k Odločbi 2003/467/ES kot regije, uradno proste bruceloze glede čred goveda.
            
         
               (12)
            
            
               Poglavje 2 Priloge II k Odločbi 2003/467/ES v vnosu za Španijo navaja avtonomno skupnost Kanarski otoki in njeni provinci: Santa Cruz de Tenerife in Las Palmas. Ker ima avtonomna skupnost Kanarski otoki le navedeni provinci, je navedba provinc Santa Cruz de Tenerife in Las Palmas odveč in bi jo bilo treba črtati.
            
         
               (13)
            
            
               V poglavju 2 Priloge III k Odločbi Komisije 2003/467/ES so navedene regije držav članic, ki so priznane kot uradno proste enzootske goveje levkoze glede čred goveda.
            
         
               (14)
            
            
               Uredba Sveta (EGS) št. 706/73 (5) določa, da se za namene uporabe pravil, ki se nanašajo na zakonodajo o zdravju živali, Združeno kraljestvo in Kanalski otoki, vključno z otokom Jersey, obravnavajo kot ena država članica.
            
         
               (15)
            
            
               Združeno kraljestvo je Komisiji predložilo dokumentacijo, ki dokazuje, da Jersey izpolnjuje pogoje, določene v Direktivi 64/432/EGS, za pridobitev statusa regije, uradno proste enzootske goveje levkoze glede čred goveda. Zato bi bilo treba Jersey navesti v poglavju 2 Priloge III k Odločbi 2003/467/ES kot regijo, uradno prosto enzootske goveje levkoze glede čred goveda.
            
         
               (16)
            
            
               Priloge k Odločbi 2003/467/ES bi bilo zato treba ustrezno spremeniti.
            
         
               (17)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Priloga II k Odločbi 93/52/EGS se spremeni v skladu s Prilogo I k temu sklepu.
   Člen 2
   Priloge k Odločbi 2003/467/ES se spremenijo v skladu s Prilogo II k temu sklepu.
   Člen 3
   Ta sklep je naslovljen na države članice.
   
      V Bruslju, 9. februarja 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL 121, 29.7.1964, str. 1977.
   
      (2)  UL L 46, 19.2.1991, str. 19.
   
      (3)  Odločba Komisije 93/52/EGS z dne 21. decembra 1992 o ugotovitvi skladnosti nekaterih držav članic ali regij z zahtevami glede bruceloze (B. melitensis) in o priznanju statusa države članice ali regije, uradno proste te bolezni (UL L 13, 21.1.1993, str. 14).
   
      (4)  Odločba Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (UL L 156, 25.6.2003, str. 74).
   
      (5)  Uredba Sveta (EGS) št. 706/73 z dne 12. marca 1973 o režimu Skupnosti, ki se uporablja za Kanalske otoke in otok Man glede trgovine s kmetijskimi proizvodi (UL L 68, 15.3.1973, str. 1).
   
      PRILOGA I
      V Prilogi II k Odločbi 93/52/EGS se vnos za Španijo nadomesti z naslednjim:
      „V Španiji:
      
                  —
               
               
                  avtonomna skupnost Asturija,
               
            
                  —
               
               
                  avtonomna skupnost Balearski otoki,
               
            
                  —
               
               
                  avtonomna skupnost Kanarski otoki,
               
            
                  —
               
               
                  avtonomna skupnost Kantabrija,
               
            
                  —
               
               
                  avtonomna skupnost Kastilja in Leon,
               
            
                  —
               
               
                  avtonomna skupnost Extremadura,
               
            
                  —
               
               
                  avtonomna skupnost Galicija,
               
            
                  —
               
               
                  avtonomna skupnost Navarra,
               
            
                  —
               
               
                  avtonomna skupnost Baskija.“
               
            
   
      PRILOGA II
      Priloge k Odločbi 2003/467/ES se spremenijo:
      
                  1.
               
               
                  v poglavju 2 Priloge I se pred vnosom za Združeno kraljestvo vstavi naslednji vnos za Španijo:
                  „V Španiji:
                  
                              —
                           
                           
                              avtonomna skupnost Kanarski otoki.“;
                           
                        
            
                  2.
               
               
                  v poglavju 2 Priloge II se vnos za Španijo nadomesti z naslednjim:
                  „V Španiji:
                  
                              —
                           
                           
                              avtonomna skupnost Asturija,
                           
                        
                              —
                           
                           
                              avtonomna skupnost Balearski otoki,
                           
                        
                              —
                           
                           
                              avtonomna skupnost Kanarski otoki,
                           
                        
                              —
                           
                           
                              avtonomna skupnost Kastilja in Leon: province Burgos, Soria in Valladolid,
                           
                        
                              —
                           
                           
                              avtonomna skupnost La Rioja,
                           
                        
                              —
                           
                           
                              avtonomna skupnost Murcija,
                           
                        
                              —
                           
                           
                              avtonomna skupnost Navarra,
                           
                        
                              —
                           
                           
                              avtonomna skupnost Baskija.“;
                           
                        
            
                  3.
               
               
                  v poglavju 2 Priloge III se vnos za Združeno kraljestvo nadomesti z naslednjim:
                  „V Združenem kraljestvu:
                  
                              —
                           
                           
                              Jersey,
                           
                        
                              —
                           
                           
                              otok Man.“